Møllergata skole

Møllergata skole er en barneskole i Bydel St. Hanshaugen i Oslo. Skolen ble etablert som Nordre skole i 1861 og er med det Norges eldste byfolkeskole. Fra høsten 2026 opphører Møllergata skole. I byggene skal Mølla videregående skole etableres fra samme høst. Historie Skolen ble tegnet av Jacob Wilhelm Nordan og var blant landets største på begynnelsen av 1900-tallet, med et toppunkt i 1906 med 2 345 elever som måtte gå på skole på to skift. Da skolen ble etablert som Nordre skole i 1861 tok den over elevene fra blant annet Hammersborg skole, som samtidig ble nedlagt. Kvinnesakskvinnen Dorothea Margrethe Schjoldager var lærer ved Møllergata i nær 50 år, fra 1876. Norsk og kristendom var hennes viktigste undervisningsfag. Møllergata skoles musikkorps er Norges første og eldste skolemusikkorps, startet av William Farre i 1901. Oslo Skolemuseum ligger i skolens gamle rektorbolig, også kalt mellombygget. Rektorer 2013-2026: Alf Thomas Ringdal Noen kjente elever Elsa Lystad Arve Opsahl Møllergadens skole Møllergadens Skole var også navnet på en tidligere allmueskole etablert i 1826 i Møllergata 46. Skolen ble etablert i det første hus bygget spesielt for allmueskolen i Oslo. Referanser Eksterne lenker (no) Offisielt nettsted (en) Møllergata skole – kategori av bilder, video eller lyd på Commons (no) Møllergata skoles musikkorps' hjemmeside (no) «Møllergata skole». Kulturminnesøk. Riksantikvaren – Direktoratet for kulturminneforvaltning.